
Genopbygningen 
i fuld gang ... 


Flere 
we 
boliger… 


Trods mangel paa materialer og arbejdskraft 
ser man dog stadig de kendte kranse og flaget 


over nybygninger dukker op landet over. 


Til adskillige af disse ejendomme leverer DANSK 
STOKER & VARMEKEDEL KOMPAGNI A/S de 
kendte »SMITHHUTTE« centralstokers og central- 
varmekedler for at hjælpe bygherrerne til den 
største varmeøkonomi og den billigste vedlige- 
holdelse. 


Har De ogsaa varmeproblemer at kæmpe med, 
saa tal med DANSK STOKER's ingeniører. Vi har 
nu over 3.000 anlæg i stadig drift. 

«denne artikel gør arkitekt Frimand Klausen 
>»de for loven om laan til boligbyggeriet, 
æns tilblivelse og de muligheder, der idag 
hbnes for opnaaelse af statslaan til parcel- 
yggeri. Forfatteren, der er arkitekt i bolig- 
hinisteriet, omtaler tillige de krav til byg- 
angernes kvalitet og konstruktion, som inde- 
woldes i de gældende bestemmelser. 


Lovens kap. VI: laan til parcelbyg- 
Zeri for mindrebemidlede 


KR 


Parcelbyggeri med statslaan 
Af arkitekt E. Frimand Klausen 


351.778.532 


Den offentlige støtte til boligbyggeriet tog sin begyndelse efter 
den kooperative byggebevægelses start i 1865, idet den første 
støttelov var lov af 29. marts 1887. Det var dog først under 
verdenskrigen i 1914—1918, at det offentliges støtte tog rigtig fart. 
I aarene umiddelbart før krigen var byggevirksomheden i det 
store og hele gaaet i staa — sikkert under indtryk af det store 
byggekrak i hovedstaden i 1908. 

Starten blev gjort i 1916 med, at man indrømmede skattelempel- 
ser for nybyggeri samtidig med, at man udvidede laangivningen 
til det kooperative byggeri, der hvilede paa lovgivningen fra 
1887, men da disse foranstaltninger slet ikke slog til, blev der 
ved en række love fra 1917 til 1921 stillet over 55 millioner kr. 
til raadighed for boligbyggeri. I 1922 blev bestemmelsen om 
offentlig støtte til boligbyggeriet ændret, idet Statsboligfonden 
blev oprettet. Statsboligfonden udbetalte laan enten i stats- 
garanterede kasseobligationer eller til en nærmere fastsat kurs. 
Dette havde den ulempe, at det udsatte laantagerne for uventede 
store kurstab — trods statsgarantien. 

Statsboligfonden virkede til 1. oktober 1927 og fik meget stor 
betydning, idet den ialt udlaante over 1og millioner kr. (heraf 
ca. 341/, million kroner til parcelbyggeri) og støttede opførelsen 
af 27.000 lejligheder. (Af de opførte ejendomme var 6.300 par- 
celhuse). Fra 1927 til 1933 var der nogle aars stilstand i den 
offentlige støtte, men fra 1933 til 1936 og især fra 1938 og indtil 
nu har det offentlige paany maattet yde betydelige beløb til 
støtte for byggeriet. 

Statsboligfondssystemet har man forladt og yder nu kontante laan 
direkte af statskassen. Laanene ydes baade til boligforeninger 
og til private. Da boligforeningerne og kommunerne som særlige 
vilkaar for ydelse af støtte maa underkaste sig særlig regnskabs- 
kontrol samtidig med, at al opsparing i byggeri fortrinsvis skal 
anvendes til nybyggeri, saaledes at man til en vis grad gør det 
sociale byggeri selvfinancierende, kan de faa højere laan end 
det private byggeri. 

Der ydes i dag boligforeningerne laan op til 97 9/0 af anskaffelses- 
summen, forudsat kommunegaranti og ellers op til 85 %/. af 
anskaffelsessummen. Hertil kommer, at mindrebemidlede børne- 
rige familier kan faa huslejetilskud — 30 %/0 for 3 børn, 40 9/6 for 
4. børn o.s. v. indtil 7 børn. 


Ved lov nr. 235 af 30. april 1946 (gældende til 1954) er der 
aabnet mulighed for ydelse af statslaan til alle, der vil og kan 
bygge, og siden bestemmelserne om begrænsningen af boligens 
størrelse traadte i kraft, kan der saaledes ydes laan i alt lovligt 
udført parcelbyggeri, under forudsætning af at der bygges for- 
nuftigt og godt. Den nye lov giver udtryk for en meget stor inter- 
esse for parcelbyggeriet, idet der aarlig stilles 20 millioner kro- 
ner til raadighed for parcelbyggeri opført af mindrebemidlede personer, 
(lovens kap. vi). Der er dog næppe fare for at man, saaledes 
som det er gaaet for det sociale byggeris vedkommende, skal 
faa opbrugt hele det bevilgede beløb og mere til, fordi den kreds 

af personer, der er i stand til at udrede de stadig stigende ud- 
gifter til parcelbyggeriet, sikkert er ret begrænset, naar man 
dog samtidig skal opretholde bestemmelsen om, at laantageren 
skal være mindrebemidlet. 

De maksimumsbeløb, der gælder-for haandværkerudgifterne ved 
dette byggeri, er fra 1. april 1948 forhøjet saaledes, at haand- 
værkerudgifterne herefter højst maa udgøre følgende beløb: 


Eenfam.huse Tofam.huse 


Hoyvedstadsomraad e trrenseenee eee 24500 Kr. 35000 Kr. 
Købstæder og andre bymæssige bebygg. 22500 — 32000 — 
Landkommuner uden for bymæssig beb. 20500 — 29000 — 


Disse beløb kan eventuelt yderligere forhøjes med indtil 2000 kr. 
til dækning af særlige kvalitetsforbedringer, saasom f. eks. in- 
stallation af centralvarme, særlige foranstaltninger til isolering 
af murværk og bjælkelag. 

Laanegrænsen for laan til parcelbyggeri er uden kommune- 
garanti 80?/. og med kommunegaranti 90 ?/60, men i særlige til- 
fælde kan der dog blive tale om 85 2/6, naar en kommune har 
nægtet garanti for laan til en børnerig familie. 

Ydelsen af laanene er fastsat til 3,2 2/0, hvoraf 2,2 2/0 er rente og 
0,2 %/6 bidrag til reserve- og administrationsfond, men er laan- 
tageren børnerig, nedsættes ydelsen til 2%/,, hvoraf 19/. er rente. 
For at komme i betragtning som laantager er det en betingelse, 
at laantageren er mindrebemidlet. Ministeriet lægger ved af- 
gørelsen heraf de til enhver tid gældende sygekassegrænser til 
grund, idet man dog ganske skønsmæssigt i hvert enkelt tilfælde 
regner med et mindre tillæg til disse grænser. 

Udførelsen af husene skal ske paa grundlag af de af ministeriet 
udarbejdede krav, der netop er blevet revideret i maj 1948. 

J. Sottrup-Jensen: Statslaanshus i Es-| 
bjerg for en glarmester | 
Plan, snit og fagade 1: 200, situationsplan 1: 800 
Opførelsesaar: 1946. 

Bebygget areal: 81 m?. 

Rumindhold: 400 m3. 

Haandværkspris: 45 kr.[m3. 

Udførelsesmaade: maskinstrøgne sten med skaarne 
fuger. Tag af eternit. Udv. snedker- og zinkarbejde 
hvidmalet. Opvarmningsmaade: centralvarme. Huset" 
er opført med forskudte etager. 


Fagade mod haven 


ovens kap. VIII: laan til forret- 
ningsmæssigt byggeri 


2 


Laan til opførelse af elementhuse 


Iøvrigt er bygherren nogenlunde frit stillet med hensyn til 
husenes indretning, idet det dog maa nævnes, at man i alminde- 
lighed ikke vil tolerere huse, der kun er indrettet med en 2 værel- 
sers lejlighed. I 2-familiers huse kan den ene af lejlighederne dog 
godt være en 2-værelsers lejlighed. 

Det er en betingelse for Laanenes fortsatte indestaaen i ejen- 
dommen, at laantageren fortsat bevarer sin bopæl i ejendommen, 
og for 2-familiershusene gælder det, at lejen af den udlejede 
lejlighed ved første udlejning skal godkendes af ministeriet, 
medens senere lejeforhøjelse skal godkendes af vedkommende 
kommunalbestyrelse. 


Kapitlets overskrift er misvisende, idet det ikke er en betin- 
gelse for at faa laan efter kapitlet, at byggeriet skal være af 
forretningsmæssig karakter efter bestemmelsen kan der ydes 
laan til enhver, der opfører mindre lejligheder i højt eller lavt 
byggeri, hvad enten det er med salg eller udlejning for øje 
eller det er til eget brug, og hvadenten det drejer sig om etage- 
byggeri eller parcel- og rækkehusbyggeri. Bestemmelserne kan 
saaledes praktisk anvendes af virksomheder, der ønsker at op- 
føre funktionærboliger. Reglerne kan endvidere anvendes af 
folk, der ønsker at opføre sig et parcelhus uden at være hæmmet 
af de ret snævre grænser, som gælder efter de før omtalte regler 
for parcelbyggeri. Man kan saaledes opføre huse, hvis haand- 
værksudgifter overstiger maksimumsbeløbene, og husene kan op- 
føres af personer, der ikke kan anses for at være mindrebemidlede. 
Betingelserne er blot, at lejlighederne skal være af mindre type, 
hvorved i almindelighed forstaas, at bruttoetagearealet ikke maa 
overstige 110 m2, den samme grænse som gælder efter materiale- 
kontorernes rationeringsregler. 

Der kan, saafremt bygherren ønsker det, tillades erhvervsareal 
indtil 1/, af det samlede etageareal, saaledes at forstaa, at huset 
kan tillades opført med indtil 165 etagemeter, hvoraf de 55 m> 
udgør erhvervsarealet og de 110 m2 beboelsesareal. Laanegrænsen 
for laanene, der ydes efter størst mulige foranstaaende laan, er 
normalt 70/. og med kommunegaranti 80?/., men i tiden indtil 
1950 forhøjes laanegrænsen for parcel- og rækkehusbyggeri med 
ikke over 36 lejligheder til henholdsvis 75 ?/0 og 85/0. Ér byg- 
herren en bygningshaandværker, og han overholder fornævnte 
haandværkermaksimumsbeløb, forhøjes laanegrænsen yderligere 
uden kommunegaranti til 80 9/.. Den aarlige ydelse af laanene 
er for tiden nedsat saaledes, at ydelsen for parcel- og rækkehuse 
bliver 3,2 ?/0, hvoraf 2,2 2/0 er rente. 

Ved udlejning gælder, at lejen af en udlejet lejlighed ved første 
udlejning skal godkendes af ministeriet, medens senere leje- 
forhøjelser skal godkendes af vedkommende kommunalbestyrelse. 
Ogsaa det byggeri, der opføres efter lovens kap. VIII, er under- 
kastet ministeriets tekniske krav til parcel- og rækkehuse. 


Endelig skal nævnes lov af 15. marts 1947 om financiering af byggeri 
med særlig byggemaade, der navnlig tager sigte paa opførelse af 
elementhuse og lignende former for fabriks- eller seriefremstillede 
boliger, men som iøvrigt ogsaa vil kunne finde anvendelse f. eks. 
paa monteringsfærdige træhuse af udenlandsk tilvirkning eller 

paa huse fremstillet af elementer og materialer fra nedrevne 
flygtningebarakker. Som følge af det ringe erfaringsmateriale, 
man endnu sidder inde med angaaende elementhusbyggeriet, 
har der saavel fra bygningsmyndighedernes som fra laaneinsti- 
tutionernes side hidtil været udvist nogen tilbageholdenhed over 
for dette byggeri. Ministeriet har saaledes kun indrømmet be- 
grænset brugstilladelse, og laaneinstitutionerne — kredit- og 
hypotekforeningerne — har dels givet forholdsvis smaa laan og 
dels krævet en forkortet amortisationstid for laanene, hvorved 
husene bliver relativt dyrere at bebo end traditionelt opførte huse. 
Der er saaledes for at nedbringe driftsudgifterne i forhold til 
normalt byggeri ved den nye lov gennemført foranstaltninger, 
hvorved statskassen overtager ogsaa den del af financieringen, 
der ellers normalt opnaas hos kredit- og hypotekforeningerne. 
Loven betyder saaledes en væsentlig udvidelse af den støtte, 
staten i forvejen yder boligbyggeriet i henhold til lov af 30. 
april 1946 om byggeri med offentlig støtte samtidig med, at 
loven forudsætter en væsentlig udvidelse af kommunernes finan- 
cielle medvirken. Statslaan kan kun forventes ydet til huse, 
hvis konstruktionsform og materialer er godkendt af ministeriet 
for byggeri og boligvæsen, og det vil herved være en betingelse, 
at der opnaas en passende besparelse i anvendelsen af knappe 
bygningsmaterialer, og da navnlig af saadanne materialer, hvoraf 
produktionen her i landet vanskeligt kan forøges, eller som im- 
porteres fra udlandet. De maksimumsbeløb for haandværks- 
udgifterne ved parcelbyggeri, hvortil der ydes statslaan efter 
loven af 1946, gælder ikke for de heromhandlede Laan, men 
ministeriet forudsætter, at elementhuse ogsaa holdes inden for 
en rimelig størrelse (110 m2 etageareal) og prisklasse. 


Fremgangsmaaden ved optagelse af statslaan er normalt: Vel- 
gennemarbejdede tegninger og beskrivelser, der giver tilstrække- 
lige oplysninger om byggeriets udførelse, indsendes sammen med 
et udfyldt ansøgningsskema i 3 eksemplarer til boligministeriet 
gennem den paagældende kommune. 

Herefter foretages der i ministeriet en økonomisk og teknisk 
gennemgang af projektet, og saafremt bygherre og hus opfylder 
vilkaarene for ydelsen af statslaanet, faar bygherren tilstillet en 
laanetilsagnsskrivelse, samtidig med at kommunen og mini- 
steriets tekniske konsulent bliver underrettet om sagen. Byg- 
herren bekræfter herefter paa en medfølgende blanket, at han 
ønsker at modtage laanet paa de af ministeriet stillede betingel- 
ser, og ministeriets konsulent skal ligeledes af bygherren eller 
dennes repræsentant paa medfølgende blanketter have med- 
delelse om, naar huset er paabegyndt, og naar det er under tag. 
Naar byggeforetagendet er afsluttet, optages kredit- og hypotek- 
foreningslaan eller eventuelt sparekasselaan i huset, hvorefter 
statslaanet begæres udbetalt ved hjælp af et udbetalingsskema, 
der er tilstillet bygherren samtidig med laanetilsagnet. Ud- 
betalingsskemaet fremsendes til ministeriet gennem kommunal- 
bestyrelsen, der giver paategning om regnskabernes rigtighed, 
og om huset er udført i henhold til ministeriets vilkaar, hvorefter 
laanet efter husets afsyning bliver udbetalt kontant gennem 

Hvordan opnaar man statslaan? 

Poul Clausen og Arthur Jensen: Stats- 
laanshus i Gjerrild for Dyrlæge S.Rug- 
gaard. Planer, snit og fagader 1:200 

Huset er opført med statslaan 1 sommeren 1947. 
Byggegrunden er smukt beliggende umiddelbart op 
mod en skog. Fagaderne er pudsede og behandlede med 
en rød kemisk farve ,,okseblod". Taget er røde vinge- 
teglsten. Udvendigt træværk, tagrender og nedløb 
hvidmalede. Bjælkelag af tre med indskud af knust 
moler. Gulve er fyrrebrædder. Huset er forsynet med 
centralvarme fra komfur. Der er husholdningskælder 
under forstue og køkken, ellers ikke udgravet. 
Exbygget areal 67,5 + 23,2 = 90,7 m?. 
Eubikindhold 390 + g0 = 380 m3. 


1. Salsplan 


kongeriget danmarks hypotekbank (dog — 40 kr. til admini- 
stration). 


Naar der, som tidligere nævnt, ydes laantagerne de omtalte 
gunstige laan, fordres det af boligministeriet, at byggeriet er af 
en vis kvalitet, og de i byggekredse saa omdiskuterede krav er 
ogsaa blevet mødt med nogen modvilje. Kravene er imidlertid 
fra enhver ansvarlig side blevet mødt med stor tilfredshed, og 
indeholder stort set ikke andre betingelser, end hvad enhver 
ansvarsbevidst arkitekt alligevel vilde opfylde. For arkitekter, 
som er oplært i godt byggesæt, er saavel planlægningen som ud- 
arbejdelsen af de tekniske detaljer selvfølgeligheder, men des- 
værre er mange provinsbyer og landdistrikter meget daarligt 
hjulpet, hvad angaar kvalificeret arkitektassistance, og disse 
steder er det ofte vanskeligt at faa byggeriet op i det ønskelige 
plan med hensyn til udformning og planlægning. 

Angaaende projekteringen kan oplyses, at en af de hyppigst 
forekommende fejl, som begaas, er, at husene placeres for tæt. 
Det har vist sig, at mange udstykninger er foretaget og stadig 
foretages med saa smalle grunde, at der vanskeligt paa dem 
kan anbringes huse, hvor forholdene med hensyn til vinduernes 
afstand til skellet bliver forsvarlige. Opmærksomheden henledes 
derfor paa, at det for at opnaa statslaan til huse, som opføres 
paa saadanne grunde, i givet fald vil blive forlangt, at der ud- 
arbejdes bebyggelsesplaner for saadanne omraader, som sikrer 
forsvarlige lysforhold, og at bebyggelsesplaner sikres ved ting- 
lyst deklaration. For enkelte huse, som opføres i delvis udbyggede 

omraader, er man fra ministeriets side, skønt man ikke mener, Plan, snit og fagader 1:200, Situationsplan 1 : 800 
at de krav, som burde stilles, herved opfyldes, gaaet med til, at 

husene placeres med 5 m afstand til naboskel, og saafremt det 

ikke kan skaffes, maa der eventuelt ved tinglyst deklaration paa 

ejendommene sikres mindst 5 m afstand mellem husene. Huset 

skal indeholde mindst 2 værelser + kammer foruden de alminde- 

lige økonomi- og udenomsrum. 

Opholdsrummene skal helst orienteres mod syd eller vest, og 

køkkener bør ikke vende mod vest. Indvendige trapper kræves 

udført med 1,90 m fri højde. 

Wluset, set fra haven 


L. H. Gregersen: Eget statslaanshus 
: Viby J. 


fFuset er opført i eftersommeren 1947 og var færdig 
vil indflytning i marts 1948. Det er opført med stats- 
Taan 1 h. t. lovens kap. Vi. 

'Grunden er beliggende paa den sydlige side af en 
ast-vest gaaende vej. Planen er givet svarende til 
fravet om en almindelig 2"/, vær. lejlighed med for- 
skudt etage, hvilket tilfredsstiller kravet om gode 
ælderrum og stuen i niveau med haven. Kælderen er 
wuldt udgravet, og i loftsetagen kan senere indrettes 
2 stk. værelser. 

duset er opført af gule sintrede klinker og fuget 1 gul 
bakkegrus. Udhæng og vindskeder er behandlet med 
brun Solignum — alt øvrigt udvendigt træværk er 
hvidmalet. 

”Gulve i opholdsstue og entre er egetræsparket, øvrige 
gulve er 2. sorts fyr. Der er fliser 1 køkken og bad, 
jog de indvendige døre er udført glatte, naturtræs- 
behandlede i eg. Centralvarme er installeret i det 
homfang restriktionerne tillader det. Ellers er huset 
udført som almindelig reelt og gangbart haandværks- 
arbejde. 


Anskaffelsessum udgør ialt .......... 40.500 kr 
"Ren haandværkerudgift udgør ialt..... 28.700 - 
"Grund og haveanlæg udgør ialt ...... 8.000 - 
REESE RINDER ENE Kane ete enes ass R ere ae Le 3.800 - 


ihvilket svarer til ca. kr. 368 pr. m2 etageareal 
;ca. kr. 61 pr. m3 ekscl. grund og omkostninger. 


Wa 


Der skal isoleres mod grundfugtighed, og fundamenter skal 
overalt udføres i frostfri dybde. Ydervæggene skal isoleres saa- 
ledes, at varmegennemgangstallet ikke er over 1,00, og dette 
naturlige krav, som ikke alene er en sund nationaløkonomisk, 
men ogsaa en god privatøkonomisk foranstaltning, har fra en- 
kelte sider mødt modstand, skønt man skulde tro, at alle maatte 
være interesserede i et saa godt og lunt hus som muligt. 


Til slut kan nævnes, at der for byggenævnets vedkommende har 
fundet en decentralicering sted, idet nævnet som saadan er nedlagt 
og erstattet af materialekontorerne. Byggearbejder under 5000 
kr., som bl. a. omfatter nybygninger, om- og tilbygninger, ind- 
sendes til og afgøres af det materialekontor, indenfor hvis om- 
raade det paagældende byggeri er beliggende. 

Intet byggeforetagende maa paabegyndes, forinden materiale- 
bevilling foreligger, hvilket vil sige, at Min. forinden det afgivne 
statslaanstilsagn til et byggeri forlanger, at der skal foreligge 
materialebevilling. Denne udstedes paa en bestemt bygherres 
navn, til bebyggelsen paa et bestemt angivet matrikulsnummer, 
og det er forbudt at overdrage materialebevillingen til andre. 
Bevillingens varighed er 6 maaneder og kan kun, hvis arbejdet 
ikke er paabegyndt inden disse 6 maaneders udløb forlænges, 
naar særlige forhold taler herfor. 

Det i H. t. cirkulære af 24. juli 1947 indførte byggestop er ikke 
ophævet, men Min. har genoptaget bevillingsudstedelse, efter- 
haanden som det igangværende byggeri skrider frem, eller afslut- 
tes i et saadant omfang, at man faar den mest effektive udnyttelse 
af saavel arbejdskraft som materialer. Arkitekter, som staar over- 
for projektering eller indsendelse af projekter, bør derfor søge 
oplysning hos det paagældende materialekontor, hvorvidt der 
indenfor en overskuelig fremtid er udsigt til at opnaa den stærkt 
eftertragtede materialebevilling. 

For parcel, række- og dobbelthuse gælder, at de som hovedregel 
mindst skal opfylde Min. tekniske krav til parcel- og rækkehuse, 
hvortil der søges statslaan. Etageadskillelser kan for øjeblikket 
tillades udført som træbjælkelag, hulstensdæk eller som jernbeton- 
dæk. Der bevilges træ til udførelse af trapper, uanset om tagetagen 
er udnyttet. Der tildeles gulvbræder til alle rum undtagen aabne 
loftsrum, uanset etageadskillelsernes konstruktion. I loftsrum til- 
deles træ til event. gangbro. For snedkertræ er fortsat følgende 
regel: go kbf. for de første 50 m2 bruttoetageareal, herefter 
1 kbf. for hver efterfølgende m2 bruttotageeareal. 

Der er stadig forbud mod installation af radiatorer i køkkener, 
badev. W.C.-rum, entreer og lign. rum, samt i kælderrum, lige- 
som reglen om at der i 1 eller 2 vær. lejligheder kun maa opsættes 
I radiator og i lejligheder m. 3 vær. højst 2, og i lejligheder m. 
4 vær. højst 3 radiatorer. Det er endelig stadig forbudt at installere 
mere end een W.C.-skaal og een haandvask ihver lejlighed samt 
opsætte rørstrenge, til hvilke det ikke er tilladt at tilslutte radia- 
torer, ligesom det er forbudt at installere varmtvandsbeholdere 
og rør til varmtvandsforsyning. Der vil kunne disp. m. hensyn til 
opsætning af radiatorer i rum som benyttes til erhvervsformaal, 
saasom arkitekttegnestuer, konsultationsværelse m. v. 

Statslaanshus i Frederiksdal 
Af arkitekt M.A.A. Sv. O. Roloff-Nielsen 


351.778.532 


Huset er tegnet for byretsdommer Hans Arne Sørensen og belig- 
gende paa Biskop Monradsvej. 

Byggetilladelsen forelaa i november 1946, og huset er opført i 
løbet af 1947 og var færdigt til indflytning i december samme aar. 
Det er projekteret i to sammenstødende fløje — indbyrdes for- 
skudt en halv etagehøjde. Der er kælder under begge fløje — 
under selve opholdsstuen er der dog kun udgravet for krybe- 
kælder. 

I den høje kælder i soveværelsefløj ligger: vaskerum, tørrerum, 
værksted og forgang til cykler. 

I den dybere liggende kælder: kedel-, brændsels- og viktualierum 
samt forgang til disse. 

De forskudte etager giver kort afstand fra køkken til saavel sove- 
værelser som til de mest benyttede kælderrum — hvilket er af 
betydning for det daglige arbejde i huset. Man opnaar sam- 
tidig mulighed for opholdsstuens placering i umiddelbar tilknyt- 
ning til haven og særlig godt belyste arbejdsrum i den høje 
kælder, hvor man gennem vinduerne — der sidder frit over ter- 
ræn — faar udsigt til haven. 

Centralfyrets placering i den dybere liggende kælder nedsætter 
ulemperne hidrørende fra snavs og støv fra fyringen væsentligt 

Side mod have — fot. før hvidtning af den lave fløj 

Situationsplan I : 800 — øst opad 


Sv. O. Roloff-Nielsen: Statslaanshus i 
rederiksdal. Plan, snit og facader r : 200 


onstruktioner 

Ydermure: hulmur med tilbageliggende fuger, bag- 
mur af moler — under terræn beton. 
Etageadskillelser: jernbeton, lægter, gulvbrædder — 
under opholdsstue dog bjælker med indskud paa 
murpiller. Isolering af rock-woolmaatter under gulve. 
Tag: eternit, lægter, tagpap, spær, træbetonplader, 
met over samlinger og puds. Skraa lofter overalt. 


aterialer og farver 

Udvendig. 

Høje fløj: mørkerød, fuget mur — hvide karme — 
Yysegraa rammer — flaskegrøn klinkbeklædt hoveddør. 
wuive fløj: gul fuget mur, hvidtes — lysegraa karme 
— hvide rammer — omvendt af førnævnte. Klink- 
beklædning paa terrassedørens skodder, flaskegrøn. 
Søjle ved porch naturtræsbehandlet med klar lak. 
Tag paa begge fløje: graa eternit — udhængs under- 
iside, lysegraat — flaskegrønne spær — hvide vindskeder, 
itagrender og nedløb. 


alle skuffeforsider, 


iskydelemme — incl. do. i køkken — samt anretterplade 


døre, skabslaager, 
og bordplade over kommode i forstue er naturtræs- 
'behandlet, glatte og af limbafinér. Vulst paa dør- 
tindfatninger, ramme om spejl, haandliste og trin- 
iforkanter er af eg og behandlet tilsvarende. Indvendige 
imasonitebeklædning af udskaarne skabsside og til- 
svarende beklædning af modsaite skabsside over kom- 
Imode i forstue — lakrød — som det indv. af vareboksen 
sved siden af hoveddøren. Vareboksens øverste aabne 
idel benyttes som brevkasse. 


|Beslag: dørhaandtag, skabshængsler, laage- og 


'skuffegreb samt brevklap — matslebet messing. 


Vægge og lofter: køkken og bad — hvide — fliser do. 
"Forstue, gange, pige- og soveværelser — limfarvet lyst 
sæblegrønne.” I de tre soveværelser er vinduesvæggen 
"dog henholdsvis blaa, orange og gul. 
"Opholdsstuen har et lyst netmønstret tapet — ende- 
væggen mod haven er limfarvet — dybgrøn. 


Radiatorerne: med undtagelse af i køkken og bad er 
disse anbragt i nicher under vinduerne — i opholds- 
stuen suppleret med en radiator under anretterpla- 
den i spisehjørnet. Radiatorerne er malet hvide. 

for den øvrige kælders vedkommende. Brændsel nedstyrtes direkte 
i kælderen ad en slidsk gennem lyskassevinduet. 

Husets fire forskellige værelsesgrupper adskilles saaledes paa en 
naturlig maade — beliggende i hvert sit plan. 

Det aabne trapperums placering, som en direkte udvidelse af 
forstuen, der samtidigt sættes i forbindelse med forgangene i 
soveværelsefløj og kælder, gør at disse relativt smaa rum føles 
større og luftigere. Spild af areal til reposer undgaas. 

Bebygget areal: 104,4 m2?. 

Grundens areal: 1076,0 m2. 

Haandværkerudgifter: 42.500 kr. 

Udover de arbejder, som indgaar i de anførte entreprisesummer, 
er efter byggearbejdets afslutning udført en del fast inventar som: 
Køjesenge i barneværelser, garderobeskabe og kommode med 
spejl i forstue, laager og skydelemme i spisehjørne for gennem- 
rækningsskabe til køkken, varebox ved hoveddør og lign. Desuden 
er der lagt ensfarvet lys expankobelægning paa trappe og til- 
stødende gangarealer samt i køkken. 

Døre, skabslaager m. m. var projekteret udført i fyrre- eller bøge- 
fmnér. Grundet paa vanskelighederne ved dettes fremskaffelse 
blev disse udført i limbafinér mod en tilsvarende merpris. 


Haven 


Huset er placeret i en gammel frugthave, der i nogen grad 
har bestemt havens form og tilplantning. De viste træer er 
saaledes alle bevarede herfra. 

Placeret mellem disse og indrammet af en tjørnehæk danner 
hus og have allerede fra starten en tiltalende helhed. Denne 
understreges paa en fin maade af terrænet, som falder svagt 
konkavt ned mod huset i grundens længderetning. Højden paa 
den tværgaaende række af frugtbuske, som afgrænser den bag- 
vedliggende køkkenhave, forstærker terrænets form og tvinger 
blikket op mod en meget smuk gruppe lind i den tilliggende 
park. Parkens øvrige træer spiller ved deres kolosale størrelse 
og behagelige afstand en væsentlig rolle, idet det giver have- 
rummet en dimension langt ud over havens egentlige grænser. 
Som det fremgaar af situationsplanen er haven opdelt i en 
forhave, det egentlige haverum med tilhørende terrasse og 
siddeplads, i en køkkenhave og en gaard. 

Haven er endnu kun delvis realiseret i den projekterede form. 
NB. Iøvrigt skal henvises til foranstaaende haveplan — hvor den 
interesserede læser ved brug af optiske hjælpemidler vil kunne 
skaffe sig yderligere oplysninger om havens udformning og be- 
plantning m. m. 

Haven er projekteret af: havearkitekt Sven Hansen og arkitekten. 
Bygningskonstruktionerne af: civilingeniør Knud Buhl. Central- 
varmeanlægget af: civilingeniør Finn Bisgaard. 


Haandværkere og leverandører: 


Murer-, tømrer- og snedkerarbejdet: Brødrene Simonsen, Virum. Maler- 
arbejdet: Vold og Holle. Glarmesterarbejdet: H. Jørgensen, Lyngby. 
Elektrisk installation: P. Andersen & Co. Blikkenslager- og smedearbejdet, 


sanitet og centralvarme: Brødrene Jensen, Hjortekær. Sanitetsartikler: 
Brødrene Dahl. 

Forstue med garderobe 


Haandværkerudgifter: 
MUUFEr ae arne erne RAE ERE ERE 18,200 kr 
Tømrer gate male man ER RE 8,700 - 
Snedker sn nareee ENE eN 6,100 - 
Glarmester STE ere 395 - 
Maler ES SEER re NE 1,850 - 
KXink, vand, gas, smed, afløb og sanitet 3,146 - 
Gentraldarme". erne en eee 2,870 
Elektr: installations 3 ener 1,245 7 
Ialt... 42,446 kr. 


Trappe til skabsgang og garderobe 


£ Situationsplan 


( Gavl mod øst 


- Del af kælderplan 


: Planer, snit og fagader I : 200, 
; Situationsplan I : 800 

Stueplan 
Statslaanshus i Roskilde 
Af arkitekt M.Aa.Aa. Palle Jacobsen 351.778.532 


Statslaanshus for prokurist Mogens Guhle er opført 1947—48 og 
lige indflyttet. Bygningens form er bestemt af bygherrens ønske 
om læpladser mod syd og vest, da der ikke fandtes beplantning 
paa grunden. Huset er opført efter ,,Trælastonsystemetf med 
færdigstøbte jernbetonsøjler og træbetonhulelementer der efter 
opstillingen er netspændt og pudset. Etageadskillelse og jern- 
betontag er ligeledes isoleret med træbeton. De røde gavlmure 
er udført med molersten til bagmur. Der er dobbelte vinduer 
overalt og huset er ualmindeligt lunt. 

Opvarmningen sker ved gasfyret centralvarmeanlæg, der er til- 
ladt som forsøg af forsyningsministeriet. 

Der er givet tilsagn om statslaan op til 75/0 af udgifterne, kom- 
munen ønskede ikke at yde garanti til saa stort et hus, det er 
1og m2 uden garagen, som ikke blev tilladt af byggenævnet. 
De rene haandværkerudgifter kan ikke nøjagtig opgives, da 
regnskabet endnu ikke er afsluttet, men de bliver ca. 400 kr. 
pm 

Fagade mod haven 


Statslaanshus i Humlebæk 
Af arkitekt m.a.a. Asger Schmelling 


351.778.532 
Efter bygherrens, civilingeniør Poul H. Rasmussens, særlige øn- 
ske er huset lagt med langsiden mod vejen for at opholdsstuen og 
den til ophold bestemte del af haven skal generes mindst muligt 
af støjen fra vejens trafik. Samtidig er huset trukket saa nær op 
mod nordøstskel, at hækken lige kan føres igennem. I grundens 
sydvestlige hjørne er afsat plads til en garage. 

Ydermure er udført af klinkerbeton-hulbloksten i 20 cm tykkelse, 
i brandgavlen med 25 cm tykkelse. Naar dette materiale blev 
valgt, skyldes det dels vanskeligheden ved paa det tidspunkt at 
skaffe egnede facadesten af tegl og dels, at der herved opnaaedes 
en billig mur med fornøden isolationsevne. Dertil kommer, at 
den mindre murtykkelse for et hus som dette sammenlignet med 
et murstenshus giver ca. 4 m> mere gulvareal. 

Huset er iøvrigt forsynet med bøgeparketgulv i forstue, opholds- 
stue og spisestue samt Fioniadøre med langfineret elm. Der er 
kælder under godt halvdelen af bygningen. Det viste w. c. ved 
forstuen er ikke installeret. Centralvarmeanlæget er projekteret 
af bygherren, der har været meget interesseret og forstaaende. 
Haveanlæget er projekteret og tilset af havearkitekt Georg Boye. 
Det til havens anlæg medgaaede beløb paaregnes ikke i fuldt 
omfang at kunne indgaa i den del af byggeomkostningerne, der 
dækkes af statslaanet. Bygningen paabegyndtes i juni 1947 og var 
færdig til indflytning i februar i aar. 

Situationsplan 


Haandværkerudgifterne var 366 kr. m? eller 63 kr. 
pr. m? og fordeler sig saaledes paa de forskellige fag: 


EL ER 


Murerar bejdet scart seere re 17.353 kr 
Tømrerarbejdet tiske ere ENA ER 6770088 
Snedkerarbejdebu ene ere SEERE 5.328 - 
Smedearbejdet og vaskekedel ......... 600 - 
Blikkenslagerarbejdet Ree eee 2.359 - 
Vans eN I95 - 
Glarmesterarbejdeb SS SNOSEREAR ERE er: J27 0 
Elekinsk installatton Renee eee ne 1.595 7 
Blekiniskestk SENSE eee RR 87 - 
Malerardadet cs 5545 Saren ER ED EEG 1.420 - 
Gentralvarmeanleg 20. TES ASS ERE 3-4TONG 
Elektrisk kornfur east esse ekee ERE 710 - 
Ialt 40.254 kr. 
Haveanlæg incl. tørrestativ, etc.…...... 3:242 

Åsger Schmelling: Statslaanshus i Humlebæk. Plan, snit og fagade I : 200. Situationsplan 1 : 800 

ET 


Eget hus med statslaan i Kongsvang 
Af arkitekt Knud Krøll 531.778.532 


Grunden er en gammel tilplantet have, der støder op til Aarhus 
byskel. Det ville have været naturligt at placere huset tilbage 
paa grunden, men der kunne paa denne maade ikke skabes fald 
til den i gaden ret højtliggende kloakledning. Huset er bygget i 
1947 med statslaan efter kapitel vin. Der er kælder under 
hele huset. For at billiggøre konstruktionerne er spændvidderne 
gjort saa smaa som muligt. Tagets hældning er udnyttet til at 
give stuerne det rette rumfang. Der er ikke stik eller jern over 
vindues- eller døraabninger, men murremmen er bærende. Den 
lave ydermur giver en besparelse i murværket og hygger inde i 
stuerne. Det skraa loft virker naturligt og giver interessante 
interiører. Facaderne er opmurede af rødbrune, haandstrøgne 
mursten med tilbageliggende mørkebrune fuger. Taget er alm. 
vingetegl, alt udvendigt træværk er hvidmalet. Bagmure 
udført i molersten, etageadskillelserne maatte efter de dagældende 
restriktioner udføres af hulstensdæk, og der er mellem strøerne 
isoleret med granuleret Rockwoll. Tagkonstruktionen er isoleret 
med 20 mm Rockwoolmaatter. Opvarmningen sker ved central- 

Knud Krøll: Eget statslaanshus 
i Kongsvang. /ndgangsparti 

Situationsplan I :800 


Bebygget areal: 86,2 m?. 

Rumfang: 417 m3. 

Samlede haandværkerudgifter: kr. 36.000, ca. 418 
kr. pr. m2 og 86 kr. pr. m3. 

Stueplan 


i Kongsvang. Plan, snit og fagade I : 200 


Eget statslaanshus 


Knud Krøll 


Sr: 


varme med lovmæssigt anbragte radiatorer under vinduerne. I 
overgangstiderne kan pejsen i opholdsstuen give den fornødne 
varme. 

Det er ubegribeligt, at myndighederne ikke tillader, at man 
sætter en radiator op i badeværelser der har ydermur, i en haard 
frostperiode er installationerne ret stærkt udsat. 

Der er kælet meget for farvevirkninger. For at give rolige flader 
er de fleste vægge limfarvede. I opholdsstuen er gavlvæggen 
strøget i en blaagrøn farve, den modsatte væg i en dyb rødbrun 
farve, loftet og de øvrige vægge er næsten hvide. 


Statslaanshus i Nærum 


Af arkitekt M.A.A. Tage Nielsen 351.778.532 


Huset er beliggende paa en hjørnegrund ved Stationsvej og 
Colbjørnsensvej, lige overfor Nærum station. 

Grunden ligger ca. 70 cm under omliggende veje og opfyld af 
opgravet jord er sket paa husets syd- og vestside for at hæve 
terrassen til vejens niveau. Græsplænen har overalt faaet jævnt 
fald fra huset mod grundens grænser. 

Huset er opført for fru Johanne Lundberg og er beregnet for 
et ægtepar, hvor børnene er ,,fløjet fra reden”. Det var oprinde- 
lig planlagt, at indrette et mindre gæsteværelse i den østlige ende 

Knud Krøll: Eget statslaanshus 


i Kongsvang. Opholdsstue 


Spisekrog 


Jage Nielsen: Statslaanshus i Nærum Je 
iagade mod haven. Plan og fagader 1 : 200 

af opholdsstuen, men dette blev ændret fordi man ønskede huset 
helt indrettet til det daglige behov. 

Der er anvendt røde maskinstrøgne sten, hvor vrangsiden er 
vendt frem. For at se saa faa blanke kopper som muligt, er for- 
bandtet skiftevis rent løberskifte og skifte med 2 løbere og 1 kop. 
Fugningen med tilbageliggende fuge af en blanding af rødligt 
grus og strandsand. 

Facademure er 30 cm hul mur, som indvendig er isoleret med 
en paasømmet 10 mm blød cellotexplade, hvorpaa der er fint- 
pudset. Der skulde have været molersten indvendig i ydermure, 
men leveringsvanskeligheder gjorde, at nævnte metode blev 
anvendt paa murermesterens anbefaling. Over alle samlinger 
blev der spændt net før der blev pudset, og der har ikke eet sted 
vist sig revnedannelse efter 1 aars forløb. 

Det ikke udgravede kælderrum er blevet ca. 1,40 m højt paa 
grund af, at beskrivelsen forlangte al muld afgravet før raabeton 
støbtes. Denne højde har muliggjort at rummet kan anvendes 
til pulterrum. 


Eget hus med statslaan i Vejle 
Af arkitekt M.A.a. Malling Pedersen - 351.778.532 


Grunden er en del af en gammel bøgeskov, ca. 3 km syd for 
Vejle. Denne skov er byggemodent og venter nu paa at blive 
bebygget, saa foreløbig har vi det fredeligt. Dette vil dog ogsaa 
i fremtiden være tilfældet, idet karakteren af skov er og frem- 
deles skal bevares saavidt muligt. 

Ulemperne ved at bygge paa skovbund har ikke generet, naar 
bortses fra, at udgravningen tog ca. dobbelt saa lang tid som 
vanligt grundet paa, at bunden var gennemtrukket med store 
og smaa rødder i et filter. 

Huset ligger omtrent midt paa grunden, hvis form er dikteret 
dels af geografiske grunde dels af ønsket om at undgaa naboer 
mod syd. Dette opnaaes ved, at nabogrunden har spidsen den 
anden vej, og saaledes skal bebygges længere mod øst. 
Opkørslen til huset er kun tre meter bred og tæt kranset af skov 
og krat. I det hele taget er det en ejendommelig fornemmelse 
at skulle hugge sig frem istedet for, som det som regel er til- 
fældet, at skulle forestille sig, hvordan trær og buske vil se ud 
om ti aar. Men det er ikke lettere. 

Nogen egentlig have er der ikke tale om. Murstensterassen gaar 
direkte over i græsplænen, der finder vej mellem buske og trær 
og ender blindt i den oprindelige bundvegetation. En sten paa 
kant skiller græsset og børnenes legeplads, der er belagt med en 
masse blødt, hvidt sand. Det er renligt til børnene, og da pladsen 
samtidig tjener som tørreplads, er det praktisk, naar snoren 
springer. 

Legepladsen er mod nord skærmet af et raftehegn. Det er den 
eneste egentlige indhegning af grunden. De øvrige skel er blot 
markeret med et almindeligt kreaturhegn af flækkede egestolper 
og tynde graner. Ved hjælp af trylleordet ,,Polygonum" og andet 
lignende er raftehegnet snart en grøn væg, og langs de andre 
hegn er plantet kaprifolier, roser m. m. hist og her ved stolperne. 

Snit med kælder 


Raftehegn 


Situationsplan 1 :800 


Anskaffelsessummen udgør AR kr. 40.500 
Ren haandværkerudgift udgør ialt: kr. 28.700 
Grund og haveanlæg udgør ialt kr. 8.000 
Omkostninger kr. 38.000 


Facade mod øst 


agcade mod ves 


[| 

værelsesfløj 


Snit i sove: 


Tracade mod nord 


Stueplan 


Kælderplan 


Melling Pedersen: Eget statslaanshus i Vejle. Planer, snit og fagader I : 200 

Huset er udformet udfra min kones ønske om selv at klare det 
hele, baade hus, mand og tre smaapiger. 

Det er opdelt i en opholdsfløj og en sovefløj med barneværelset 
i den fjerneste ende. 

Alle rummene har skraa lofter. Jeg nærer ingen illusioner om, 
at det er blevet billigere af den grund, men det er af god virk- 
ning indefra, baade æstetisk og ventilationsmæssigt, og udefra 
opnaas det, at huset ligger fast paa jorden og ikke gør forsøg 
paa at hævde sig, selv overfor de mindre trær. 

I den sydlige del af opholdsstuen er der forskallet mellem spærene 
med 3,5 cm ,,Lynol"plade under to lag 20 mm Rockwool. Lof- 
terne i de andre rum er forskallet med brædder og isoleret med 
25 mm Rockwool, der iøvrigt er anvendt i baade etageadskil- 
lelser og lofter. 

Ydervæggene er opført af gasbeton i 20 cm tykkelse. Det er en 
god mur, og samtidig fik vi ca. 5 m2 mere gulvareal end ved 
teglmur, hvilket er af betydning, naar man kun har 110 m2 
brutto. 

Udvendig er facaderne pudset groft og malet i dyb terracotta- 
rød farve. 'T'aget er blaa Eternitskifer. Kaminskorstenen er ma- 
let med huset, kedelskorstenen er tjæret. Render og nedløb er 
hvide og karmene ligeledes. Rammerne er lavet af Parana-pine 
som experiment. De er laserede og lakerede med vognlak. De 
holder godt og arbejder meget lidt. Alle vinduerne er forsynet 
med glaslister, ligeledes den firefløjede dør, hvor listerne er 
malet hvide. 

Opholdsrummet med indgang til arbejdspladsen 


& 


Spisepladsen 


Facade mod siddepladsen (syd og vest) 


Guvl mod øst 


Den udvendige hoveddør er elm med profilerede lister, og klap- 
pen til postkassen er lavet af samme materiale. 

Rækværket om kældertrappen er eg, der har faaet brun Solignum. 
Opkørselsvejen og pladsen foran hoveddøren er belagt med 
vegetation paa alle sider. 

Der er mulighed for at udvide sovefløjen, og her er derfor i 
første omgang lagt vægt paa at faa en nogenlunde stor stue. 
Denne er opdelt i spiseplads, arbejdsplads og siddeplads. 
Spisepladsen er belagt med gulflammede Hasleklinker. Træ- 
gulvene er Parana-pine, der er laseret. 

Væggen mod terrassen er okkergul, væggen mellem spiseplads 
og arbejdsplads er dyb bourdeaux på begge sider, og væggen 
mellem spiseplads og køkken lys kobalt. De synlige spær i op- 
holdsstuen er røde som væggen, lofterne og de øvrige vægge 
hvide. Søjlen er kobaltblaa i en tone mørkere end spiseplads- 
væggen. 

Kaminen er skalmuret med granit- og ølandsblokke, og fyrstedet 
er hævet ca. 1/, m over gulvet. 

Forstuegulvet er lysegraa og røde belgiske klinker, 10 X 10 cm. 
Væggene i forstue hvide, loftet tapetseret rød/hvidstribet og 
dørene perlegraa med røde indfatninger. De øvrige døre er 
bejsede og cellulosebehandlede. Karme og indfatninger hvide. 
Køkkenloftet er gult, træværket hvidt, laager og skuffer af mørk- 
bejset fyrretræsfiner. I køkkenbordet er indbygget affaldsskakt 
og isskab. I sovefløjen er indmuret ventiler i alle rum. 

Facade mod syd Eee SERENE UN 


HESTE 


Stueplan 


Hus for en kunstmaler 
i Veddinge bakker 


Af arkitekt m.Aa.a. Erik Herløw 728.37 


Huset, der er opført i 1944 til en ungkarl, ligger ved over- 
gangen fra et stærkt kuperet terrain, bevokset med lyng og 
forblæste fyrretræer, til en græsslette, der grænser til havet. 
Milieuet er barskt og storladent, og huset er som en naturlig 
følge deraf bygget meget robust med primitive Materialevirk- 
ninger — hvidkalket mur, tjæret' træ, mørkerøde tegl horPsort eres ae Es 

marsk df Sheen 


i henses 


Facaden med ateliervinduet ud mod 
Sejerøbugten 


u'gangsfagcade 


grønne vinduer. Atelierets forside er beklædt med tagspaan, 
der efterhaanden har faaet en sølvgraa farve. 

Planen er formet over ganske specielle ønsker, hvor kravet om 
enkel — næsten primitiv — livsførelse var afgørende. Atelieret og 
opholdskøkkenet er opført med murede ydervægge og danner 
rammen om bygherrens daglige tilværelse, mens fløjen, der har 
ydervægge af træ, rummer soveværelse og gæstekammer. Op- 
holdskøkkenet er ved hjælp af den store fritstaaende kamin 
delt i sine to bestanddele: køkkenet og opholdsrummet. Ka- 
minen er saa stor, at den i kolde vintre kan benyttes som 
sovested. Under opholdskøkkenet er der udgravet kælder med 
vinkælder og et rum med murstensgulv og kalkede vægge, som 
til daglig benyttes til opbevaring af frugt, men ved særlige 
lejligheder ogsaa kan bruges som et ekstra opholdsrum, hvor 
det har en fordel i sin nære forbindelse til vinkælderen. 
Kravet til det enkle afspejler sig ligeledes i materialevalget, 
idet gulvet i opholdskøkkenet er belagt med graa ølandssten 
og kaminen og væggene er kalkede. I atelieret er de anvendte 
materialer fyr og graa kalket mur, medens den spanske væg 
til roderummet er udført af flettet oregonpine med søjler af 
samme materiale og messingbeslag. 

Huset har inklusive alle omkostninger kostet 62,000 kr. og er 
opført uden prioritering. 

Facade mod søen 


Gavl mod vest Gavl mod øst 


Eenfamiliehus i Holte 
Af arkitekterne M.A.A. Poul Hauge og Ole Kornerup Bang 728.37 


Ingeniørkaptajn G. Billenstein udstykkede i 1945 en del af sin 
ejendom, der ligger langs øst- og sydsiden af Vejlesøen i Holte. 
Grundene har et meget stærkt fald og henlaa i en art natur- 
tiltand med en kraftig skovbevoksning, hovedsageligt bestaa- 
ende af bøg-, ask-, el- og birketræer. 

Kontorchef V.G. Bentzon erhvervede den første og udsigts- 
mæssigt bedst beliggende grund ved Vejlesøvej nr. 52. Vor op- 
gave var at tegne et eenfamiliehus med værelserne grupperet i 
samme plan og med særlig hensynstagen til udsyn og en for- 
maalstjenlig belysning af værelserne. 

Huset er beregnet for et enligt ægtepar og indeholder opholds- 
stue, spisestue, soveværelse og kælderhavestue. 

Kælderetagen er gravet ind i skrænten og kældermurene støbt 
med 20 cm beton og 12 cm klinkerbeton, der har givet tørre og 
lune kældermure. Synlige kælderydermure er pudset med graa 
frescopuds. 

Huset er iøvrigt bagmuret med molersten pudset med rød fresco- 
puds. Tagudhæng, trimpel- og vinduesbrystninger er beklædt 
med profilerede brædder og strøget med Solignum. Taget er 
dækket med røde falstagsten. 

Haandværkerudgifter: 


Murerarbejdet ... 
Tømrerarbejdet . . 


Snedkerarbejdet .. 


Blikkenslagerårbejdet.: 2. TERRE 


Sanitetsarbejdet . . 


Glarmesterarbejdet 


Malerarbejdet .…. 


Gentralvarmeatberdet RENEE ERR REE 


Elektrikerarbejdet 


Ialt… 55.757 kr 


Facade mod Vejlesøvej 


de mod søen 


Haandværksarbejdet og specielt murer-, snedker- og maler- 
arbejdet er overordentligt fint saavel i udførelse som kvalitet. 
Det har været en fornøjelse at lede dette arbejde. 
Haveanlægget har indskrænket sig til flisebelægning ved terrasser 
og indgang. Bygherren havde forstaaelsen af grundens og stedets 
særlige karakter, som er bevaret i sin naturlige, maaske lidt for 
skyggefulde ynde. 

Situationsplan 1: 800 

Fagade mod vejen 


EET EEE ..… 


EH 
| 


| 


Snit i soveværelset og værkstedet Snit i opholdsstuen og spisestuen 

Stueplan 


Kælderplan 


Paul Hauge og Ole Kornerup-Bang: Eenfamiliehus i Holte. P/an, snit og fagade 1 : 200 

Tre eenfamiliehuse 
Af arkitekterne M.A.A. Eva og Nils Koppel 


AÅrkitekternes eget statslaanshus 728.37 


I 1941 købte vi sammen med Bent Karlby en gammel frugthave 
paa Hundesøvej, en lille krum vej, der løber langs Hundesø- 
mose og forbinder Ermelundsvej med Soløsevej. Vi delte grun- 
den i 2 parceller og byggede samtidig to næsten ens statslaans- 
huse, som var færdige i efteraaret 1942. 

Det var af største betydning for os at faa en stor opholdsstue, 
der ikke var præget af et lille statslaanshus” strenge økonomi. 
Da vi tilbringer den største del af vores tid i tegnestuen, var det 
naturligt for os at slaa den sammen med opholdsstuen, hvilket 
ogsaa i brugen har vist sig at være rigtigt. Ved at lade loftet 
følge Spærfagets fod har vi opnaaet, at det store rum har faaet 
en højde, der svarer til dets størrelse. 

Gavlene er vandskurede og hvidkalkede. Siderne muret op af 
røde haandstrøgne sten med rød skrabefuge. Taget er belagt 
med blaadæmpede tagsten. Det yderste spærfag bærer væggen 
over det store vindue, der er udført af brædder een paa to. 


ræv Eve i: 
TEE KSKTE Haven er projekteret af havearkitekt Troels Erstad. Den er 


endnu ikke gennemført i sin fulde udstrækning. 


Billedhugger Henning Koppels hus 


Huset blev færdig i efteraaret 1946. Det ligger ved Hestkøbvej 
i Birkerød med udsigt over Birkerød sø. Udsigten og ønsket om 
at faa Atelier'et isoleret fra beboelsesrummene har været be- 
stemmende for husets udformning. 
Atelier og opholdsstue er forskudt for hinanden, saaledes at 
E, stue- og køkkengulv er 1/, etage under, soveværelserne "/, etage 
over ateliergulvet. Stuegulvet er i plan med havens terrain, ate- 
lier'ets med huggegaardens. Atelierets højde er 11/, etage. Huset 
É er vandskuret og hvidkalket. Taget er belagt med gamle vinge- 
SE tagsten. Haven er projekteret af havearkitekt Troels Erstad. 

Redaktør Vald. Koppels hus 

Huset, der er bygget 1946, ligger lige overfor vores eget paa en 
grund, som fra Hundesøvejen skraaner stærkt ned mod mosen. 
Den noget specielle udformning huset har faaet skyldes dels 
grundens karakter og udsigten over mosen og dels bygherrens 
ønske om et bekvemt hus, der i paakommende tilfælde kunde 
passes helt uden pigehjælp. Alle familiens rum ligger i een etage 
lige i plan med vejen, med en bekvem trappe fra terrassen ned 
til haven. I etagen under ligger pige- og gæsteværelserne. 
Huset er vandskuret og dækket med gamle røde tagsten. 
Haven, som støder lige op til Hundesømosen, er projekteret af 
havearkitekt Troels Erstad paa en saadan Maade, at den gror 
naturligt i eet med mosen. 


jzuationsplaner 1: 800 

Eva og Nils Koppel: Eget hus ved Hundesøvej. Interiør fra opholdsstuen 

sva og Nils Koppel: Eget statslaanshus 
122 Hundesøvej. Snit og planer 1: 200 

Ziva og Nils Koppel: Billedhugger 
ienning Koppels hus i Birkerød 
'mi og planer 1: 200 


Plan af stue 


Plan af kælder 


Plan af 1. sal 


Plan af stue 


Plan af kælder 

Eva og Nils Koppel: Billedhugger 
Henning Koppels hus i Birkerød 
Fagade mod haven — sydøst 


Gavl mod sydvest 

Terrasse 


Plan af overetagen 

Plan af undeéretagen 


Eva og Nils Koppel: Redaktør Vald. Koppels hus paa Hundesøvej. Snit og planer 

